Document ID: 31992D0582

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1992 για την τροποποίηση της απόφασης 85/360/ΕΟΚ σχετικά με την αναδιάρθρωση του συστήματος γεωργικών ερευνών στην Ελλάδα (92/582/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),Εκτιμώντας:
ότι, για την επίτευξη των στόχων που ορίζονται στην απόφαση 85/360/ΕΟΚ (3), φαίνεται ενδεδειγμένη, λαμβάνοντας υπόψη την μέχρι τούδε εμπειρία, η τριετής παράταση της διάρκειας του προβλεπόμενου σχεδίου έτσι ώστε να καταστεί δυνατή η αποτελεσματική εφαρμογή του νέου συστήματος γεωργικών ερευνών στην Ελλάδα G ότι η παράταση αυτή οδηγεί στην τροποποίηση και τη συμπλήρωση του χρονοδιαγράμματος που προβλέπεται στο άρθρο 3 παράγραφος 2 της εν λόγω απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 85/360/ΕΟΚ τροποποιείται ως εξής:
1. στο άρθρο 3 παράγραφος 1, η φράση «και θα καλύψει περίοδο οκτώ ετών (1986-1993)» αντικαθίσταται από τη φράση «και θα καλύψει περίοδο ένδεκα ετών (1986-1996)»,
2. στο άρθρο 3, η παράγραφος 2 τροποποιείται και συμπληρώνεται με το ακόλουθο κείμενο:
«1993 - όγδοο έτος:
- δημιουργία βάσης δειγματοληψίας με άξονα τα αποτελέσματα της γενικής απογραφής γεωργίας του 1991,
- επέκταση της τηλεπισκόπησης σε ολόκληρη την ηπειρωτική χώρα και την Κρήτη,
1994 - έννατο έτος:
εφαρμογή συνδυασμένων δράσεων μεταξύ της περιφερειακής και της κεντρικής τεχνικής και διοικητικής υποδομής την οποία έχουν αναπτύξει αντίστοιχα η Στατιστική Υπηρεσία και το Υπουργείο Γεωργίας στα πλαίσια του προγράμματος ερευνών που διεξάγονται από τη Στατιστική Υπηρεσία,
1995 - δέκατο έτος:
πλήρης λειτουργία του νέου συστήματος σε όλη την Ελλάδα,
1996 - ενδέκατο έτος:
παρακολούθηση και κριτική ανάλυση των αποτελεσμάτων που προκύπτουν από το πρώτο έτος πραγματικής εφαρμογής του συστήματος.»,
3. στο άρθρο 4 παράγραφος 1, το τελευταίο εδάφιο αντικαθίσταται από το ακόλουθο κείμενο:
«Ωστόσο, η Ελληνική Δημοκρατία υποβάλλει στην Επιτροπή, τον Απρίλιο κάθε έτους, τα προγράμματα των δράσεων που πρέπει να υλοποιηθούν από το 1994 μέχρι το τέλος του προγράμματος.
Το πρόγραμμα των δράσεων που πρέπει να υλοποιηθούν για το 1993 πρέπει να ανακοινωθεί, πριν από το τέλος Δεκεμβρίου του 1992, το αργότερο»,
4. στο άρθρο 5 παράγραφος 2, το τελευταίο εδάφιο αντικαθίσταται από το ακόλουθο κείμενο:
«Τον Νοέμβριο του 1997, η Επιτροπή υποβάλει στο Συμβούλιο έκθεση για την εκτέλεση του προγράμματος, και ιδίως για τα επιτευχθέντα αποτελέσματα»,
5. στο άρθρο 6 παράγραφος 1 πρώτο εδάφιο, η φράση «1991-1993» αντικαθίσταται από τη φράση «1991-1996».
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 14 Δεκεμβρίου 1992.

Labels: 18
19
6